Diskussion:AarBus

message: Lige nu hedder artiklen "AarBus" efter @Nico flyttede den dertil (tidligere navn: Aarhus bybusser). Men der findes allerede en separat artikel om den specifikke busoperatør Busselskabet Aarhus Sporveje der nu hedder "AarBus". Artiklen skriver selv at den handler om "bybuskørslen i Danmarks Aarhus", som vel er noget andet end et selskab. Første sætning lyder "AarBus eller ind til 2021 Busselskabet Aarhus Sporveje er de busser, der kører rutekørsel inden for Aarhus Kommune." som jeg ikke synes er understøttet af busselskabets hjemmeside, og det virker heller ikke til at Midttrafik prøver at brande busnetværket på den måde. Vi plejer vel ikke at navngive artikler om transportruter efter dem der for tiden kører dem? Måske er mit spørgsmål bare:  er du sikker på det var denne side og ikke Busselskabet Aarhus Sporveje du ville flytte til "AarBus"? //Replayful (diskussion | bidrag) 8. apr. 2024, 15:03 (CEST)
replies: text: Jeg er ikke ekspert, men som jeg læser artiklen og kilderne  varetager Aarbus al bybuskørsel i Aarhus Kommune i henhold til en kontrakt med Midttrafik. Dvs. at andre selskaber (blå busser) også kan være en del af AarBus. Så enten skal artiklerne skrives sammen, eller  også skal Busselskabet Aarhus Sporveje  være uddybende til hovedsiden Aarbus. Arriva og måske også andre selskaber kørte vist også bybuskørsel før 2021.  Jeg vil ikke sætte mig mod ændringer, men det her var det mest korrekte for mig at se. - Nico (diskussion) 8. apr. 2024, 15:31 (CEST)
replies: text: :Altså, det er rigtigt at firmaet Aarhus Sporveje nu AarBus har en tæt relation til bybusserne og er ejet af Midttrafik og tidligere nok kunne siges at have den funktion for bybusnetværket som Midttrafik nu har. Men tror ikke det er operatøren der laver selve ruterne og målsætningen? Fra udbudsmaterialet fremgår det at "Busselskabet Aarhus Sporveje kører allerede i dag på kontrakt for Midttrafik på samme måde som andre busselskaber, der kører for Midttrafik." Som jeg forstår det, kan Midttrafik udskifte dem hvis de vil og stadig have bybusser i Aarhus (jeg tror ikke det er operatøren selv der laver ruteplaner). Letbanen har Keolis som operatør men vi flyttede ikke den artikel dertil. Men altså Midttrafik (eller nogen anden) kalder ikke "Aarhus bybusser" for "AarBus" - og dit citat viser vel at AarBus heller ikke selv gør det, men kalder det "bybuskørsel i Aarhus Kommune". Og AarBus kunne jo sagtens vælge en dag at køre alle mulige andre busruter end bybusserne i Aarhus, og det passer vel ikke i denne artikel. Kan være jeg bare selv skal forbedre artiklerne og flytte lidt rundt? Hvad ville navnet på Busselskabet Aarhus Sporveje ellers skulle være? //Replayful (diskussion | bidrag) 8. apr. 2024, 15:55 (CEST)

text: Jeg kan ikke se forskellen på : er de busser, der kører rutekørsel inden for Aarhus Kommune (Aarbus på da.Wiki), og Vi varetager al bybuskørsel i Aarhus Kommune(aarbus.dk). Hvis der skal være mening i det du skriver, må det enten udredes hvad der er forskellen på Aarhus Bybusser og Busselskabet Aarhus Sporveje eller også skal de skrives sammen. - Nico (diskussion) 8. apr. 2024, 17:28 (CEST)
replies: text: :En busrute er ikke det samme som ejeren af den bus der kører den. Alle andre artikler om bybusser: Silkeborg Bybusser, Viborg Bybusser Horsens Bybusser, Herning Bybusser, Randers bybusser, Frederikshavn Bybusser, Aalborg Bybusser ligger IKKE under operatørens navn (for det er faktisk ikke så let at slå op). Artiklen siger i øvrigt meget lidt om busserne, for den handler om busruterne. Det skal selvfølgelig fikses, hvis man må. Selve busserne ejet af selskabet findes der noget om på Busselskabet Aarhus Sporveje.

text: :Det der er rigtigt, er at noget af indholdet på siden om Aarhus' bybusser hellere bør være på siden om selskabet. Men at selskabet og ruterne har en sammenhængende historie gør ikke at vi skal give selskabet ekstra omtale som navn på et bybusnetværk. //Replayful (diskussion | bidrag) 8. apr. 2024, 18:01 (CEST)

text: Selvfølgelig må du fikse det, hvis du har overblik over det  ;-) jeg har ikke noget specielt forhold til siden, og har ikke  redigeret på den siden 2008, og da var artiklen Busselskabet Aarhus Sporveje endnu ikke oprettet - troede bare jeg lavede en simpel opdatering med et navneskifte. - Nico (diskussion) 8. apr. 2024, 18:26 (CEST)
replies: text: :Tak. Jeg vil gerne gøre et forsøg og vil gerne vide at andre ikke har planer der går helt i mod mine tanker. //Replayful (diskussion | bidrag) 8. apr. 2024, 18:27 (CEST)
replies: text: ::Jeg har flyttet nogle oplysninger rundt og tilføjet ting. Jeg kunne godt flytte artiklen tilbage til "Aarhus bybusser", men jeg kan ikke flytte Busselskabet Aarhus Sporveje til AarBus. Jeg får beskeden: "Siden kunne ikke flyttes, fordi:

text: ::A redirect already exists at AarBus, and it cannot be deleted automatically. Please choose another name." :( //Replayful (diskussion | bidrag) 8. apr. 2024, 21:22 (CEST)

text: @Replayful - Den skulle slettes for at gennemdøre flytningen. Håber det ligger rigtigt nu. - Nico (diskussion) 8. apr. 2024, 22:37 (CEST)
replies: text: :TAK! Det er lige som det skal være. Jeg må hellere kigge efter om der er nogle omdirigeringer som er blevet uhensigtsmæssige. //Replayful (diskussion | bidrag) 8. apr. 2024, 22:38 (CEST)
thread_title:  Handler artiklen om selskabet eller busnetværket?